Ուսումնական տարվա ավարտին ՀԹԳՄ նախագահ Հակոբ Ղազանչյանը Երևանի թատրոնի և կինոյի պետական ինստիտուտի` իր ղեկավարությամբ դերասանական 2-րդ կուրսի ուսանողների հետ հանդիսատեսին ներկայացավ 20-րդ դարի ռուս անվանի պոետ, դրամատուրգ, սիմվոլիստ Ալեքսանդր Բլոկի «Արքան հրապարակում» լիրիկական դրամայի բեմադրությամբ: Ուսումնառության ընթացքում գտնվող երիտասարդների հետ նման պիես բեմադրելը, ինչ խոսք, համարձակ քայլ է, քանզի թատերարվեստի խորը գիտելիքներով զինված դերասանախմբի միջոցով միայն կարելի է ներկայացնել բլոկյան յուրահատուկ գեղագիտությունը: